armvectores/hy_wikipedia_2023 huggingface dataset:
Գնեուս Նևիուս

Գնեուս Նևիուս (լատ.՝ Gnaeus Naevius, մ.թ.ա. 270 – 201 թթ.), հռոմեական էպիկական պոետ, դրամատուրգ, հռոմեական գրականության ականավոր ներկայացուցիչ։ Մասնակցել է Առաջին Պունիկյան պատերազմին։ Դրա մասին էլ գրել է իր առաջին՝ «Պունիկյան պատերազմ» (Bellum Punicum) էպիկական պոեմ, որը մեծ ազդեցություն է ունեցել հռոմեական գրականության վրա։ Նեվիուսը գրել է նաև 37 կատակերգություն («Ագիտատորիա», «Տարենտուհի» և այլն), հունական դիցաբանության վրա հիմնված 5-6 ողբերգություն («Իֆիգենիա», «Ալեքսանդր», «Այաքս», «Հեկուբա», «Մեդեա վտարանդի») և առնվազն 2 ազգային ողբերգություն-պրետեքստա («Կլաստիդիում», «Հռեմուսի և Հռոմուլոսի սնուցումը»)։
Նևիուսի ստեղծագործական ժառանգությունից մեզ են հասել միայն չնչին պատառիկներ։


== Ծանոթագրություններ ==
Հուայի Եղբայրներ (հարավկորեական ընկերություն)

Հուայի Եղբայրներ (կորեերեն՝ 화이브라더스), ավելի շատ գործածվում է ինչպես Sim Entertainment (կորեերեն՝ 심엔터테인먼트), հարավկորեական տաղանդների ղեկավարման և հեռուստատեսային արտադրանքի գործակալություն է։


== Պատմություն ==
APAN Star Awards 4-րդ մրցանակաբաշխության ժամանակ գործակալության հիմնադիր և նախկին գլխավոր տնօրեն Սիմ Ջունգունն արժանացել է Լավագույն մենեջերի մրցանակին։ 2016 թվականի մարտին ընկերության 26%-ը գնել է Հուայի եղբայրների մեդիան։


== Դերասաներ ==


=== Ընթացիկ ===
Չա Սի-Ջին (2017-ից սկսած)
Չոյ Կվոն
Չոի Տա-ջուն (2017-ից սկսած)
Գու Ջոն-վուն (2017-ից սկսած)
Հա Յուն-ջուն
Հան Սուն-վան (2016-ից սկսած)
Հվան Վու-սեուլ-յուն
Ջուն Սու-ջին(2017-ից սկսած)
Ջու Ջին-մու
Ջու Ջին-մո(2017-ից սկսած)
Ջու Վոն
Կանգ Բյոլ
Կանգ Շին-իլ
Կիմ Ջունգ-յոլ
Կիմ Օկ-բիլ (2017-ից սկսած)
Կիմ Սանգ-հո
Կիմ Սունգ-օհ (2017-ից սկսած)
Կիմ Յուն-սոկ
Լի Դա-հի (2016-ից սկսած)
Լի Դոնգ-հվի
Լի Յոնգ-հվոն
Լի Ջունգ-հյունգ
Լի Սի-հյունգ(2016-ից սկսած)
Լիմ Ջի-յուն
Լիմ Յուն-հո
Օհ-հյուն-կյունգ
Պարկ Են-ջի(2016-ից սկսած)
Պարկ Հե-սու
Սո Յունգ-հի(2017-ից սկսած)
Յուն Հա-ջին


=== Նախկինում ===
Ջոն Մին-սու
Կանգ Ջի-հվան (2015-2017)
Յում Ջին-հյուն (2005-2015)
Յուն Տա-վունգ (2005-2015)


== Արտադրություն ==
Steal My Heart (2013 թվականի ֆիլմ So-net Entertainment-ի հետ )
Mask (2015 թվականի , SBS, Golden Thumb-իհետ )
Webtoon Hero Toondra Show (2015 թվական, MBC every1, MBC Plus Media և YLAB ընկերություների հետ)
Lucky Romance (2016 թվական , MBC)
My Sassy Girl (2017 թվական, SBS, RaemongRaein և ShinCine Communication ընկերություների հետ)
The Emperor: Owner of the Mask (2017 թվական, MBC,h People Story Company-ի հետ)
20th Century Boy and Girl (2017 թվական, MBC)


== Ծանոթագրություններ ==


== Արտաքին հղումներ ==
http://huayibrothersent.com/ent/en/ Հուայի Եղբայրներ (հարավկորեական ընկերություն). պաշտոնական կայք
Ստեպանկի (գյուղ, Բառի շրջան)

Անվան այլ կիրառումների համար տե՛ս՝ ՍտեպանկիՍտեպանկի (ուկրաիներեն՝ Степанки), գյուղ Ուկրաինայի Վիննիցայի մարզի Բառի շրջանում։
2001 թվականի տվյալներով Ստեպանկի գյուղում բնակվում էր 405 մարդ։ Բնակավայրը զբաղեցնում է 24,4 կմ² տարածք։ Բնակչության խտությունը կազմում էր 16,6 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ալեքսանդր Կուզմին

Ալեքսանդր Կուզմին (ռուս.՝ Алекса́ндр Ива́нович Кузьми́н, հոկտեմբերի 28, 1941(1941-10-28) - ապրիլի 11, 2022(2022-04-11), Մոսկվա, Ռուսաստան), ռուս դիվանագետ։


== Կենսագրություն ==
1956 թվականին ավարտել է ԽՍՀՄ արտաքին գործերի նախարարության Մոսկվայի Լոմոնոսովի անվան պետական համալսարանը։ Տիրապետում է արաբերենին և անգլերենին։
1956 թվականից զբաղվում է դիվանագիտական գործունեությամբ։

1965-1967 և 1977-1978 թվականներին՝ Քուվեյթում ԽՍՀՄ դեսպանատան աշխատակից։
1969-1974 թվականներին՝ Եմենում ԽՍՀՄ դեսպանատան աշխատակից։
1987-1992 թվականներին՝ Իրաքում ԽՍՀՄ, իսկ 1991 թվականից հետո՝ դեսպանատան աշխատակից։
1992 թվականի դեկտեմբերի 31-ից մինչև 1998 թվականի հուլիսի 7-ը Սուդանում եղել է Ռուսաստանի Դաշնության արտակարգ և լիազոր դեսպան։


== Դիվանագիտական աստիճան ==
1-ին դասի արտակարգ և լիազոր դեսպանորդ (1992 թվականի դեկտեմբերի 14)
Արտակարգ և լիազոր դեսպան (1995 թվականի հուլիսի 18)


== Ծանոթագրություններ ==


== Արտաքին հղումներ ==
Биография на сайте Центра военно-политических исследований МГИМО
Լուսիկ

Լուսիկ, հայկական արական և իգական անուն։ Առաջացել է հայերեն լույս բառի փաղաքշական լուսիկ ձևից։ Սկզբնական շրջանում արական անձնանուն էր, ինչպես Լույսպարոն և Պարոնլույս անձնանունները, այնուհետև դարձել է իգական։


== Գործածություններ ==
Լուսիկ, աշակերտ Բարդուղիմեոս առաքյալի, ով վախճանվեց և թաղվեց Վանանդ գյուղում։ Նրա վրա կառուցվեց Լուսկա վանքի մատուռը (1-ին դար)։
Լուսիկ վարդապետ, աղանդավոր, ուսուցիչ Սմբատ Թոնդրակեցու։
Լուսիկ, դուստր Հովհաննես քահանայի և քույր Հովհաննես քահանայի, ով 1296 թվականին Սուռմարի քաղաքում Ծերուն գրչին գրել տվեց մի Ավետարան։
Լուսիկ, հորաքեռորդի Մխիթար գրչի, 1314 թվական։
Լուսիկ, որդի տանուտեր Կյուրեղի, ով Ախքիրմանում Նիկողայոս եպիսկոպոսին ընդօրինակել տվեց Ճաշոցը 1460 թվականին։
Լուսիկ, զավակ Խուդադարի, ով 1497 թվականին Որճոկ գյուղում գրել տվեց մի Ավետարան։
Լուսիկ սարկավագ, ով 1580 թվականին ընդօրինակել է Սաղմոսը՝ հայերեն և թաթարերեն։
Լուսիկ անունը հիշատակված է նաև 1581, 1627, 1631, 1635 թվականներին։


== Ծանոթագրություններ ==
Լաուրա Մերսինի-Հաութն

Լաուրա Մերսինի-Հաութն (1969, Տիրանա, Ալբանիա), Ալբանա-Ամերիկացի տիեզերաբան, տեսական ֆիզիկոս և Հյուսիսային Կալիֆորնիայի համալսարանի դոցենտ պրոֆեսոր։ Նա բազմատիեզեքի վարկածի կողմնակից է, և ասում է որ մեր տիեզերքը դրանցից մեկն է։ Նա պնդում է, որ անոմալիաները տիեզերքի ընթացիկ կառուցվածքում լավագույնս բացատրված է։ Այսինքն գրավիտացիան ձգում է մյուս տիեզերքները։


== Կրթություն ==
Մերսինի-Հաութնը իր IBDP կրթությունը ստացել է Ալբանիայի մայրաքաղաք Տիրանայում, հետո մագիստրատուրան սովորել է Մերիլենդի համալսարանում : Նա 2000 թվականին արժանացել է դոկտոր պրոֆեսորի աստիճանի։ 2002 թվականին Սիրկազուի համալսարանում նա ուներ դոկտորական կրթաթոշակ երկու տարով։ Նա ընդունում է աշխատանքի առաջարկը Հյուսիսային Կալիֆորնիայի համալսարանում, և 2004 թվականին նա սկսում է աշխատանքը որպես տեսական ֆիզիկոս, և տիեզերաբան։


== Հեռուստատեսություն ==
2010 թվականի հոկտեմբերի 11-ին Լաուրա Մերսինի-Հաութնը BBC հեռուստաընկերությունում «Happened Before the Big Bang »(ինչ կլինի մեծ պայթյունից առաջ) հաղորդման ժամանակ հանդես եկավ իր տիեզերական տեսությամբ։


== Ծանոթագրություններ ==
Կելտական երաժշտություն

Կելտական երաժշտություն, Արևմտյան Եվրոպայի ժամանակակից կելտական ժողովրդների ժողովրդական երաժշտական ավանդույթի ամբողջություն։ Այժմ կելտական ժողովրդները բնակվում են Իռլանդիայում, Շոտլանդիայում, Մեն կղզում, Քորնուոլում, Բրետանում, Ուելսում, Գալիսիայում, Աստուրիայում և Կանտաբրիայում։ «Կելտական երաժշտություն» եզրը կոնկրետ սահմաններ չունի և կարող է ընդգրկել ինչպես ժողովրդական երգեր, այդպես էլ ժամանակակից ռոք երաժշտություն։ Կելետական երաժշտությունը վերածնունդ է ապրել 1980-ականներին իռլանդական Clannad խմբի գործունեության սկսման հետ, որի անդամները կարողացան սինթեզավորել ավանդական կելտական երաժշտությունը և ժամանակակից մեղեդիները։
Կելտական երաժշտությունը երկու հիմնական նշանակություն ունի։ Առաջինը, սա այն մարդկանց երաժշտությունն է, որով ճանաչում են նրանց։ Երկրորդ, սա ներառում է այն որակները, որը եզակի է Կելտական ազգերի համար։ Շատ նշանակալի Կելտական երաժիշտներ, ինչպիսիք են Ալան Ստիվելը և Փեդի Մոլոնին հաստատում են, որ տարբեր Կելտական երաժշտական ժանրեր շատ ընդհանուր գծեր ունեն։
Հաճախ Կելտական երաժշտություն տերմինը վերագրվում է Իռլանդական և Շոտլանդական երաժշտություններին, քանի որ երկուսն էլ ստեղծել են տարատեսակ ոճեր, որոնք միաժամանակ ունեն հստակ ընդհանրություններ և փոխադարձ ազդեցություններ։ Սա բացատրվում է նաև այն փաստով, որ Իռլանդիայի անկախությունը հնարավորություն ընձեռնեց նրանց խթանել Կելտական երաժշտությունը՝ մասնավորապես որպես Իռլանդական արտադրանք։ Այնուամենայնիվ, սրանք ժամանակից աշխարհագրական մեջբերումներն են այն մարդկանց մասին, ովքեր ունեն նույն Կելտական նախապատմությունն ու երաժշտական ժառանգությունը։
Այս ոճերը հայտնի են անգլախոս աշխարհում՝ հատկապես ԱՄՆ-ում, որտեղ նրանք մեծ ազդեցություն ունեն ամերիկյան մշակույթի վրա։


== Արտաքին հղումներ ==
Ռուսական պորտալ կելտական երաժշտության մասին
(4957) Բրյուսմյուրեյ

(4957) Բրյուսմյուրեյ (անգլ.՝ Brucemurray), աստերոիդ ամուրի ընտանիքում։ Հայտնաբերվել է 1990 թվականի դեկտեմբերի 15-ին Էլեանորա Հելինի կողմից Պալոմարում։
Միջին հեռավորությունը Արեգակից կազմում է 1,565484 ա. մ., առավելագույնը մոտենում է 1,2227 ա. մ. հեռավորության վրա և հեռանում 1,9083 ա. մ., իսկ Երկրի ուղեծրին Բրյուսմյուրեյ աստերոիդը նվազագույնը մոտենում է 0,4254 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 715,44 երկրային օրվա ընթացքում, իր ուղեծրով շարժվելով միջինում 0,503189 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 35,01° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(4957) Բրյուսմյուրեյ աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կալտասիի շրջան

Կալտասիի շրջան (ռուս.՝ Калтасинский район, բաշկիրերեն՝ Ҡалтасы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Կալտասի։


== Աշխարհագրություն ==
Շրջանի տարածքի մակերեսը կազմում է 1564 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 28202 մարդ։ Բնակչության խտությունը կազմում էր 18,03 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Կապրակոտա

Կապրակոտա  (իտալերեն՝ Capracotta), կոմունա Իտալիայում, գտնվում է Մոլիզե մարզում՝ Իզերնիա գավառում։
Բնակչությունը կազմում է 1121 մարդ (2008 թվականի տվյալներով), բնակչության խտությունը կազմում է 27 մարդ/կմ²։ Զբաղեցնում է 42 կմ² մակերես։ Փոստային ինդեքս՝ 86082, հեռախոսային կոդ՝ +39 0865։
Բնակավայրի հովանավորն է սուրբ Սան Սեբաստիանոն։


== Ժողովրդագրություն ==
Բնակչության թվաքանակի փոփոխությունները.


== Կապի տվյալներ ==
Հեռախոսահամար։ 0865 949210
Էլեկտրոնային հասցե։ comune@capracotta.com
Գլխավոր կայք։ http://www.capracotta.com/


== Արտաքին հղումներ ==
Բնակավայրի գլխավոր կայք (իտալ.)
ազգային ինստիտուտ  (իտալ.)(չաշխատող հղում)
ազգային ինստիտուտ (անգլ.)(չաշխատող հղում)
Վիլյամ Ջոն Սալիվան

Վիլյամ Ջոն Սալիվան (անգլ.՝ William John Sullivan, դեկտեմբերի 6, 1976(1976-12-06), Սիեթլ, Վաշինգտոն, ԱՄՆ), ավելի հայտնի է որպես Ջոն Սալիվան ազատ ծրագրային ապահովման մշակող, հաքեր և գրող։


== Կենսագրություն ==
Սալիվանը ներկայումս համարվում է Ազատ ծրագրային ապահովման հիմնադրամի գործադիր տնօրեն, որտեղ նա աշխատում է 2003 թվականի սկզբից։ Նա նաև GNU նախագծի խոսնակ և վեբ ծրագրավորող է։ Բացի այդ, նա մասնակցել է GNU Emacs տեքստային խմբագրի որոշ տարբերակների մշակմանը։
Սալիվանը ազատ ծրագրային ապահովման ակտիվ ծրագրավորող է և ազատ մշակույթի շարժման մասնակից։ Նա ունի Միչիգանի համալսարանի փիլիսոփայության արվեստի բակալավրի աստիճան և արձակ ստեղծագործության և բանաստեղծության մագիստրոսի աստիճան։ Սալիվանը քոլեջում հաջողակ քաղաքական գործիչ էր, նա կարողացել է հասնել Ceda-ի բանավեճի մրցույթի եզրափակիչ և բանավեճի Ազգային մրցաշարի կիսաեզրափակիչ։
Մինչեւ 2007 թվականը Սալիվանը Defective By Design, BadVista եւ Play Ogg արշավների գլխավոր կոնտակտային անձն էր։ Մինչև 2006 թվականի հուլիսը նա նաև GNU նախագծի գլխավոր վեբ-ծրագրավորողն էր։
2011 թվականից նա զբաղեցնում է ազատ ծրագրային ապահովման հիմնադրամի գործադիր տնօրենի պաշտոնը։
Որպես GNU նախագծի խոսնակ Սալիվանը հանդես է գալիս ելույթներով՝ հետևյալ թեմաներով․ Հեղինակային իրավունքի պաշտպանության տեխնիկական միջոցներ և Defective By Design քարոզարշավ, Մեդիա արտոնագրեր, գույքային լիցենզավորում և play Ogg քարոզարշավ, Ազատ ծրագրային ապահովման ընտրություն Microsoft Windows-ի փոխարեն, հաղորդակցման ռազմավարություններ և ազատ ծրագրային ապահովման իդեալների կազմակերպում, ինչու ծրագրային ապահովումը պետք է ազատ լինի, GPLv3-ի ներածություն և այլ ծրագրային թեմաներ։


== Ծանոթագրություններ ==


== Արտաքին հղումներ ==
Personal homepage
John Sullivan’s weblog
Ցանկությունների ծառ (Պետրոզավոդսկ)

Ցանկությունների ծառ Պետրոզավոդսկում, քանդակ, որը գտնվում է Օնեժսկյան լճի ափին, ծառ է բնական չափերով, որին, ըստ հեղինակների մտահղացման, կարելի է խնդրել ցանկությունների կատարման համար։ Ճյուղերին գտնվող զանգակները այժմ կորել են։ Ծառի բնին ամրացված է մեծ ականջ, իսկ նրա վրա ամրացված է հետևյալ բառերով ցուցանակ. «Շշնջա մեկ ցանկություն»։
Քանդակը նվիրել են Պետրոզավոդսկի շվեդական քույր քաղաք Ումեոից։ 


== Տես նաև ==
Բարեկամության ծառ
Սիրո ծառ


== Արտաքին հղումներ ==
Фарутин А. Петрозаводск знаменит!(չաշխատող հղում) // Независимая газета. 14.11.2000
Гаврилина С. Шепните дереву на ухо… // Санкт-Петербургские ведомости. Выпуск № 057 от 30.03.2007
Рыжакова С. Индийские боги живут в деревьях // vokrugsveta.com
Дерево желаний в интернете Дерево желаний Archived 2009-06-03 at the Wayback Machine.
Ուուե-Կառիստե

Ուուե-Կառիստե (էստ․՝ Uue-Kariste), գյուղ Էստոնիայի Վիլյանդիմաա նահանգի Հալլիստե շրջանում։
2011 թվականի տվյալներով գյուղում բնակվում էր 50 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կրասնոդարի երկրամասի Ֆ. Ա. Կովալենկոյի անվան գեղարվեստի թանգարան

Կրասնոդարի երկրամասի Ֆ. Ա. Կովալենկոյի անվան գեղարվեստի թանգարան (ռուս.՝ Краснодарский краевой художественный музей имени Ф. А. Коваленко), Հյուսիսային Կովկասի ամենահին թանգարաններից մեկը։


== Պատմություն ==
Թանգարանի հիմնադիրն է Ֆեոդոր Ակիմովիչ Կովալենկոն (1866-1919)։ 1924-1993 թվականներին թանգարանը կոչվել է ՌԽՖՍՀ ժողովրդական կրթության կոմիսար Անատոլի Վասիլևիչ Լունաչարսկու անունով, 1993 թվականի ապրիլից՝ կրկին Ֆեոդոր Կովալենկոյի անունով։


== Ֆոնդ ==
Թանգարանի ֆոնդն ունի շուրջ 13000 գեղանկարչական, գրաֆիկական, քանդակի և դեկորատիվ արվեստի նմուշներ։ Ռուսական արվեստի հավաքածուն ներկայացված է սրբապատկերների հիմնական դպրոցներով։
Թանգարանի հավաքածուի առավել արժեքավոր ուղղություններից են՝ ռուսական ավանգարդը, ճապոնական գունավոր փայտափորագրություն (18-րդ դար-19-րդ դարի կեսեր), Նիդերլանդների 16-րդ դարի արվեստ, Ռուսաստանի և խորհրդային գեղանկարչություն, ինչպես նաև էքսլիբրիս։
Թանգարանի ցուցասրահը համալրվել է վիրտուալ տարածությամբ. կիրառվում են սենսորային վահանակներ, «Թանգարանի կյանքի խրոնիկա։ Պատմության էջեր» գիրքը։


=== Հավաքածու ===
Թանգարանի հավաքածուն ունի շուրջ 13 հազար նմուշ, որոնցից ամենաթանկարժեք հավաքածուներն են՝

Ռուսական ավանգարդ՝ 85 նմուշ
Ճապոնական գունավոր փայտափորագրություն (18-ից 19-րդ դարի կես)՝ 190 նմուշ
Նիդերլանդների 16-րդ դարի արվեստ՝ 50 նմուշ
Ակադեմիկոս Լեոնիդ Ֆեոդորովիչ Իլյիչևի հավաքածու։ Ռուսական և խորհրդային գեղանկարներ` 85 նմուշ
Էքսլիբրիս հավաքածու (18-20-րդ դարեր)՝ 2474 նմուշ


== Շենք ==
Թանգարանը գտնվում է երկու շենքերում` «Ինժեներ Բ. Շարդանովի տանը», որը 19-դարի վերջի ճարտարապետական հուշարձան է (Կրասնայա փողոց 13) և «Պետական բանկի Եկատերինոդարի գրասենյակում»` 19-20-րդ դարերի ճարտարապետական հուշարձան (Կրասնայա փողոց 15)։


== Պատկերասրահ ==

		
		
		


== Ծանոթագրություններ ==


== Աղբյուրներ ==
Краснодарский краевой художественный музей имени Ф. А. Коваленко. Классика русского авангарда. Каталог. - М.: ГТГ, 2001. - 32 с.
Гонтарь С. М. Русский авангард в Краснодаре. Произведения русского авангарда в собрании краевого художественного музея им. Ф. А. Коваленко. - Краснодар: Советская Кубань, 2001. - 108 с. - ISBN 5-7221-0388-8.
Кондратенко Т. Краснодарский краевой художественный музей имени Ф. А. Коваленко. - М.: Белый город, 2004. - 65 с. - ISBN 5-7793-0749-0.
Պիվդենոե (քաղաք, Ուկրաինա)

Անվան այլ կիրառումների համար տե՛ս՝ ՊիվդենոեՊիվդենոե (ուկրաիներեն՝ Південне), քաղաք Ուկրաինայի Խարկովի մարզի Խարկովի շրջանում։ Հիմնադրվել է 1906 թվականին։
2001 թվականի տվյալներով Պիվդենոե քաղաքում բնակվում էր 8 477 մարդ։ Բնակավայրը զբաղեցնում է 16,93 կմ² տարածք։ Բնակչության խտությունը կազմում էր 500,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Կաթնաջուր (գետ)

Անվան այլ կիրառումների համար տե՛ս՝ Կաթնաջուր (այլ կիրառումներ)Կաթնաջուր, գետակ Հայաստանի Լոռու մարզում, Փամբակ գետի ձախ օժանդակը։ Սկիզբ է առնում Բազումի լեռներից և մայր գետին միանում Նոր Խաչակապ գյուղից 1 կմ հյուսիս-արևելք։ Երկարությունը 6 կմ է։


== Ծանոթագրություններ ==
Մասրենի Սոսնովսկու

Մասրենի Սոսնովսկու (լատ.՝ Rosa sosnovskyana), վարդազգիների ընտանիքի մասրենի ցեղի բույս։ 


== Նկարագրություն ==
Տերևաթափ, բարձր թուփ է ծուռումուռ ճյուղերով, որոնք ծածկված են մոխրադարչնագույն կեղևով։ Հիպանթիումը պատված է խոզանականման աղվամազով։ Տերևիկները մերկ են, կամ ներքևի կողմից փոքր-ինչ մազմզուկապատ։ Փշերը հարդադեղնավուն են, մանր, ցրված, ուղիղ կամ մի փոքր կեռ, հիմքում լայնացած։ Հասուն հիպանթիումը խոշոր է, սափորանման, կարմիր։


== Տարածվածություն ==
Հայկական էնդեմ է. հանդիպում է միայն Հայաստանում, Հրազդանի շրջանի Մակարավանքի շրջակայքում, Ապարանում, միջին լեռնային գոտում, կաղնու անտառի եզրերին։ Որպես հազվագյուտ, էնդեմ տեսակ, անհրաժեշտ է պահպանել և տարածել։


== Ծանոթագրություններ ==
Կելեմյաե

Կելեմյաե (էստ․՝ Kellämäe), գյուղ Էստոնիայի Վիրումաա նահանգի Ռիուգե շրջանում։
2011 թվականի տվյալներով գյուղում բնակվում էր 8 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Ուինոնա շրջան (Մինեսոտա)

Ուինոնա շրջան (անգլ.՝ Winona County), ԱՄՆ Մինեսոտա նահանգի 87 վարչական միավորներից մեկը։ Ընդհանուր տարածությունը 1,622 կմ² է, բնակչությունը՝ 49,985 մարդ (2000 թ. տվյալներով)։ Շրջկենտրոնն է Վինոնա բնակավայրը։ Կազմավորվել է 1854 թ.։
Սոբա (քաղաք)

Անվան այլ կիրառումների համար տե՛ս՝ Սոբա (այլ կիրառումներ)Սոբա (իսպաներեն՝ Soba (Cantabria)), քաղաք և մունիցիպալիտետ Իսպանիայում։ Մտնում է Կանտաբրիա պրովինցիայի, Կանտաբրիա ինքնավար համայնքի կազմի մեջ։ Մունիցիպալիտետը գտնվում է Ասոն Ագուերա շրջանում։ Տարածքը կազմում է 214.7 կմ2, բնակչությունը՝ 1367 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Fotografías de Soba Archived 2008-05-03 at the Wayback Machine.
Վոլկովկա (գյուղ, Ռոսլավլսկի շրջան)

Անվան այլ կիրառումների համար տե՛ս՝ ՎոլկովկաՎոլկովկա (ռուս.՝ Волковка), գյուղ Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 18 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9544) Սքոթբիրնի

(9544) Սքոթբիրնի (անգլ.՝ Scottbirney), աստերոիդ աստերոիդների հիմնական գոտում։ Հայտնաբերվել է 1984 թվականի մարտի 1-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 3,18605 ա. մ., առավելագույնը մոտենում է 2,8822 ա. մ. հեռավորության վրա և հեռանում 3,4899 ա. մ.։ Արեգակի շուրջ մեկ ամբողջական պտույտ է կատարում 2077,19 երկրային օրվա ընթացքում, իր ուղեծրով շարժվելով միջինում 0,173311 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9544) Սքոթբիրնի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Շեյն Մաքմահոն

Շեյն Բրենդոն Մաքմահոն (անգլ.՝ Shane Brandon McMahon, հունվարի 15, 1970(1970-01-15), Gaithersburg, Մոնտգոմերի շրջան, Մերիլենդ, ԱՄՆ[…]), ամերիկացի գործարար, կիսաակտիվ պրոֆեսիոնալ ըմբշամարտիկ (ռեստլեր), «WWE» ռեստլինգի և սպորտային ժամանցի ընկերության փոքրամասնական բաժնետեր, «YOU On Demand» կազմակերպության փոխնախագահ։ Հանդես է գալիս «WWE»-ում որպես «SmackDown Live» ապրանքանիշի կոմիսիոներ։ «WWE» ընկերության նախագահ և գործադիր տնօրեն Վինս Մաքմահոնի և նախկին գործադիր տնօրեն և ԱՄՆ սենատի նախկին թեկնածու Լինդա Մաքմահոնի որդին է։
Համարվում է չորրորդ սերնդի ռեստլինգ պրոմոտեր։ 15 տարեկանից աշխատանքի է անցել «WWE»-ում (նախկինում՝ «WWF»), որ պատկանում է հորը՝ Վինս Մաքմահոն կրտսերին։ Սկզբնապես աշխատելով որպես պահեստային վաճառող, զբաղեցրել է նաև մրցավարի, պրոդյուսերի և ի վերջո ռեստլերի պաշտոններ՝ միևնույն ժամանակ դառնալով նաև ընկերության փոխնախագահը։
Որպես ռետլեր մեկական անգամներ նվաճել է WWF Եվրոպայի և WWF հարդքոր չեմպիոնական տիտղոսները, ինչպես նաև ելույթներ ունեցել բազմաթիվ փեյ-փեր-վյու իրադարձությունների գլխավոր մենամարտերում։
2009 թվականին ինքնակամ ազատել է «WWE»-ում զբաղեցրած բոլոր պաշտոններից։ 2010 թվականի տարեմուտին նշանակվել է «YOU On Demand» ժամանցային կազմակերպության գործադիր տնօրեն։ 2013-ին դարձել տվյալ ընկերության տնօրենների խորհրդի փոխնախագահ։ Որպես հեռուստատեսային կերպար, 2016 թվականի փետրվարին վերադարձել է «WWE»։


== Ծանոթագրություններ ==


== Արտաքին հղումներ ==
Էջը WWE.com կայքում(անգլ.)
Տբա

Տբա (վրաց.՝ ტბა), գյուղ Վրաստանում։ Գտնվում է Սամցխե-Ջավախք մարզի Բորժոմի մունիցիպալիտետում։


== Դիրք ==
Գյուղը գտնվում է ծովի մակարդակից 1100 մետր բարձրության վրա։ Շրջկենտրոն Բորժոմից հեռու է 9 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 237 մարդ։


== Ծանոթագրություններ ==
Սիլվեն Դիստեն

Սիլվեն Դիստեն (ֆր.՝ Sylvain Distin, դեկտեմբերի 16, 1977(1977-12-16), Բանյոլե), ֆրանսիացի ֆուտբոլիստ, պաշտպան։


== Կարիերա ==


=== Ակումբային ===
Դիստենը կարիերան սկսել է 1997 թվականին «Ժուե-Լե-Տուր» թիմում։ Մեկ տարի անց տեղափոխվել է ավելի ուժեղ Տուր, ևս մեկ տարի անց՝ երկրորդ լիգայի «Գենյոն» թիմ, որի հետ 2000 թվականին նվաճել է ֆրանսիական լիգայի գավաթը։ Նույն թվականին Դիստենը տեղափոխվել է Ֆրանսիայի ուժեղագույն ակումբներից մեկը՝ «Պարի Սեն-Ժերմեն»։ Ֆրանսիական ակումբի կազմում մեկ մրցաշրջան անցկացնելուց հետո Սիլվենը վարձավճարով հանդես է եկել անգլիական «Նյուքասլ Յունայթեդում», որտեղ 28 հանդիպում է անցկացրել 2001-2002 մրցաշրջանի Պրեմիեր Լիգայում։
Մրցաշրջանի ավարտից հետո «Նյուքասլի» ղեկավարությունը ցանկանում էր նրան թողնել որպես մշտական խաղացող, սակայն Դիստենն ընդունում է «Մանչեսթեր Սիթիի» առաջարկը, որը նրա տեղափոխության համար վճարել էր 4 միլիոն ֆունտ ստերլինգ՝ այն ժամանակ ֆուտբոլիստի տրանսֆերային արժեքի ակումբային ռեկորդ սահմանելով։ Իր վստահ խաղով  կազմում Դիստենը 2002/2003 մրցաշրջանի արդյունքներով ստացել է թիմի լավագույն ֆուտբոլիստի կոչում, իսկ հաջորդ մրցաշրջանում՝ թիմի ավագն է ընտրվել ալժիրցի նախկին ավագ Ալի Բենարբիայի հեռանալուց հետո։ «Մանչեսթեր Սիթիի» կազմում Դիստենը մասնակցել է 207 հանդիպման, խփել է 6 գոլ։
2007-ի մայիսին՝ «Մանչեսթեր Սիթիի» հետ պայմանագրի ավարտից հետո, նա որպես ազատ գործակալ տեղափոխվում է «Պորտսմուտ»՝ կնքելով երեք տարվա պայմանագիր։ Թիմի գլխավոր մարզիչ Հարրի Ռեդնապը նրան նշանակել է թիմի փոխնախագահ։ 2008-ին Դիստենն օգնում է թիմին հաղթել Անգլիայի գավաթը։ «Պորտսմուտից» հեռանալուց հետո թիմի ավագ Սոլ Քեմփբելը 2009-ի ամռանը զբաղեցնում է նրա տեղը, սակայն այդ կարգավիճակում նա ընդամենը երեք անգամ է թիմին դուրս բերել խաղադաշտ, քանի որ 2009-ի օգոստոսի վերջին տեղափոխվում է «Էվերթոն»՝ թիմի հետ կնքելով երեք տարվա պայմանագիր։


=== Հավաքականում ===
Բացի Ֆրանսիայի հավաքականից՝ կարող էր խաղալ ՖԻՖԱ-ի անդամ չհանդիսացող Գվադելուպայի հավաքականի կազմում, քանի որ Գվադելուպայում ծնվել է Դիստենի հայրը։ ԿՈՆԿԱԿԱՖ-ի ոսկե գավաթ 2011 առաջ Դիստենին առաջարկել են մասնակցել Գվադելուպայի թիմի մրցաշարին, սակայն Սիլվենը հրաժարվել է այդ հրավերից։
2014 թվականի աշխարհի առաջնությանը նախապատրաստվելիս Ֆրանսիայի հավաքականի ֆուտբոլիստների ցուցակում նրան չընդգրկելուց հետո կատակով արձագանքել է՝ հայտարարելով, որ ավարտում է կարիերան այդ երկրի հավաքականում՝ առանց նրա համար ոչ մի հանդիպում անցկացնելու։


== Վիճակագրություն ==


=== Ակումբային ===
 2014 թվականի սեպտեմբերի 23-ի դրությամբ


== Ձեռքբերումներ ==


=== Թիմային ===
 «Գենյոն»

Ֆուտբոլի Ֆրանսիայի լիգայի գավաթ «Պորտսմուտ»

Ֆուտբոլի Անգլիայի գավաթ


=== Անհատական ===
Մանչեսթեր Սիթիի  «Տարվա լավագույն ֆուտբոլիստը» (1)։ 2002/03
Էվերթոն ՖԱ-ի «Տարվա լավագույն ֆուտբոլիստը» (1)։ 2011/12


== Ծանոթագրություններ ==


== Արտաքին հղումներ ==
Профиль(անգլ.)  «Эвертона» պաշտոնական կայքում
Аккаунт(անգլ.)  Twitter կայքում
Օլխովցի (այլ կիրառումներ)

Օլխովցի, կարող է վերաբերել՝

Օլխովցի - գյուղ, Ուկրաինայի Անդրկարպատյան մարզի Տյաչևի շրջանում
Օլխովցի - գյուղ, Ուկրաինայի Խմելնիցկիի մարզի Չեմերովեցի շրջանում
Պինգվին (DC comics)

Անվան այլ կիրառումների համար տե՛ս՝ Պինգվին (այլ կիրառումներ)Պինգվին կամ Օսվալդ Չեստերֆիլդ Քոբլպոտ (անգլ.՝ Penguin, Oswald Chesterfield Cobblepot), հորինված կերպար։ DC կոմիքսների չարագործ, Բեթմենի հակառակորդը։ Ստեղծվել է գրողներ Բոբ Քեյնի և Բիլ Ֆինգերի կողմից։ Առաջին անգամ հայտնվել է Detective Comics-ի 58-րդ համարում։ Կարճահասակ ու թմփլիկ է։ Հայտնի է թռչունների նկատմամբ իր սիրով։ Համարվում է բավականին հայտնի գող և գանգսթեր։ IGN վարկածով «Կոմիքսների 100 լավագույն չարագործներ» անվանացանկում Պինգվինը զբաղեցրել է 51-րդ հորիզոնականը։


== Կենսագրություն ==
Հարուստ ընտանիքի ժառանգ Օսվալդ Չեստերֆիլդ Քոբլպոտն իր այլանդակ տեսքի պատճառով չի ընդունվել վերին խավի կողմից, ինչի հետևանքով էլ ստիպված է եղել հանցավոր գործունեություն ծավալել։ Ժամանակի ընթացքում Օսվալդը «թողել էր» իր հանցագործ անցյալը և դարձել էր «Այսբերգ» սրահի օրինական սեփականատեր։ Այնուամենայնիվ, հաճախ է օգնում նախկին հանցակիցներին, երբ դրանք փախուստի մեջ են, ինչպես նաև ապահովում է նրանց անհրաժեշտ ինֆորմացիայով (բնականաբար համապատասխան գումարի դիմաց)։ Օգնություն ցուցաբերւմ բոլոր հետաքրքրվող կողմերին՝ ինչպես հանցագործներին, այնպես էլ Բեթմենին։


== Արտաքին հղումներ ==
Report: The Penguin Confirmed For Arkham City
The Origin of the Penguin at DCComics.com
Կունեո

Անվան այլ կիրառումների համար տե՛ս՝ Կունեո (այլ կիրառումներ)Կունեո (իտալերեն՝ Cuneo, պիեմ.՝ Coni), քաղաք Իտալիայում։ Հանդիսանում է Պիեմոնտ մարզի Կուենո գավառի վարչական կենտրոնը։ Քաղաքի հովանավորն է համարվում սուրբ հրեշտակապետ Միքայելը։
Կուենոն տեղակայված է լեռնային հարթության վրա՝ Ստուրա դի Դեմոնտե գետի ափին։ Քաղաքը կառուցվել է սեպի տեսքով, այդտեղից էլ գալիս է նրա անունը (Cuneo իտալերենից թարգմանաբար նշանակում է սեպ)։
Կուենոյի տեսարժան վայրերից են Սան Ֆրանչեսկո եկեղեցին, որտեղ ներկայում գործում է քաղաքային թանգարանը, Աուդիֆրեդի պալատը, Դուոմո տաճարը, Սենտ Ամբրոջիո, Սանտա Մարիա, Սանտա Կրոչե և Սենտ Կլեր եկեղեցիները։
Կուենոն հայտնի է շոկոլադե յուրահատուկ կոնֆետներով (ռոմի միջուկով )՝ «Cuneesi al Rhum»։ Այստեղ է ծնվել Միքելե Ֆերրերոն՝ Իտալիայի ամենահարուստ մարդկանցից մեկը, որը Nutella և Ferrero Rocher ընկերությունների հիմնադիրն է։
Քաղաքն զբաղեցնում է 119 քառակուսի կիլոմետր տարածք։ Սահմանակից է Բովես, Չերվասկա, Վինյոլո, Բեյնետե, Պևերանիո, Կաստելետո Ստուրա, Կարալիո, Տարանտասկա համայնքներին։ Բնակչության թվաքանակը 2014 թվականի տվյալներով եղել է 56.116, բնակչության խտությունը կազմել է 435 մարդ/կմ²։ 


== Քույր քաղաքներ ==
Կուենոն բարեկամական ու գործընկերային սերտ կապեր է հաստատել հետևյալ քաղաքների հետ.

 Արգենտինա, Սանտա Ֆե
 Ֆրանսիա, Նիս
 Սենեգալ, Ռիշար Տոլ
 Գերմանիա, Ֆյուրստենբերգ/Հավել


== Պատկերասրահ ==

		
		
		
		
		
		
		
		
		


== Կլիմա ==


== Ծանոթագրություններ ==


== Արտաքին հղումներ ==
Կունեո՝ քաղաք և նահանգ
Кунео հոդվածը Սովետական մեծ հանրագիտարանում 
Кони (Кунео) — Военная энциклопедия (Сытин, 1911—1915)
Կամար (այլ կիրառումներ)

Կամար, կարող է վերաբերել՝

Կամար - գյուղ Օսմանյան կայսրությունում, Տրապիզոնի վիլայեթի Լազիստանի գավառում
Կամար - գյուղ Արևմտյան Հայաստանում, Սեբաստիայի վիլայեթի Սեբաստիայի գավառում
Կամար - գյուղ Արևմտյան Հայաստանում, Վանի վիլայեթի Վանի գավառում
Կամար - լեռնագագաթ Լոռու և Արագածոտնի մարզերի սահմանագլխին
Կամար - ճարտարապետության մեջ, միահարթ կորագիծ կառուցվածք
Կրկնակ հնչյուններ

Կրկնակ հնչյուններ, դրսևորվում է երկու կրկնակ բաղաձայների կամ ձայնավորների կից գրությամբ։ Կրկնակ բաղաձայները գոյանում են՝ պայմանավորված միջավայրով,  հնչյունական որևէ միտումով, բնաձայնական բառակազմություններով, սաստկական ազգաբանական գործոններով։ Կրկնակ ձայնավորները նույնական  կից արտասանվող ձայնավորներն են՝ անջատված հորանջով, որը հաճախ վերացվում է անցումային կիսաձայնով։


== Կրկնակ բաղաձայններ ==
Կրկնակ բաղաձայնները ձևավորվում են ա.  միջավայրով պայմանավորված, ինչպես միջնաձայնավորային դիրքում բաղաձայնը տևական է հնչում, որի ապացույցներից մեկը հնդեվրոպական պայթականներից մեկի վերածումն է շփականի. բ. հնչյունափոխական որևէ միտումի ոտներ> վըէններ, անալի> ալլի ( բրբ), ամփոփումով՝ օրորան> օրրան, միջբաղաձայնական ձայնավորի սղումով, անկումով բջիջ> բջջանյութ, հովիվ, հովվապետ, (հովվական, հովվերգություն), ուղիղ> ուղղագիծ ( ուղղաթիռ, ուղղագիծ, ուղղահայաց, ուղղություն, անուղղակի, դրոշմում> դրոշմման, կազմում> կազմման, սեղմում> սեղմման, առնմանությամբ ( խոսակցականում) այդտեղ> այտտեղ, վատթար> վաթթար, Գրակքոս> Գրաքքոս, բաղադրության ( բառակազմական, ձևակազմական), բաղադրիչների եզրագծում, հարավ+ վիետնամական> հարավվիետնամական. ընդ+ դեմ> ընդդեմ, երկ+կողմ> երկկողմ, ան+նպատակ> աննպատակ, երես+սրբիչ > երեսսրբիչ, ն հանգող երկվանկ> բազմավանկ, բառ+ներ, հոգնակերտ՝ սեղան+ներ> սեղաններ, կայարան+ ներ> կայարաններ, ն հանգող բառ+ ն հոդը, տունն էլ, կինն ու քույրը, բայական վ ածանցով գրավվել, ապահովվել, բարելավվել, նզովվել, հոլովվել ( հմմտ.   գրավել, ապահովել, բարելավել, նզովել, հոլովել), բնաձայնական բառակազմություններում և ռ–ի կրկնությամբ՝ ճռռալ, մռռալ։
Կրկնակ բաղաձայն կարող է  գոյանալ նաև երկու բառերի արտասանական կցույթում։ Հայերենում կրկնակ բաղաձայնի պատրանք են ստեղծում գաղտնավանկային ը ձայնավորում ունեցող բաղաձայնականները, ինչպես՝ թթու, շշուկ, ծծվել։


== Ծանոթագրություններ ==
Պեռպոն սյուր Ավր

Պեռպոն սյուր Ավր (ֆր.՝ Pierrepont-sur-Avre), համայնք Ֆրանսիայի Պիկարդիա մարզի Սոմ գավառում։
Բնակչությունը 2006 թվականի դրությամբ կազմում է 546 մարդ, բնակչության խտությունը` 126.98 մարդ/կմ²։ Բնակավայրը զբաղեցնում է 4.3 կմ² տարածք։


== Աշխարհագրություն ==
Գտնվում է Փարիզ քաղաքից 100 կմ հյուսիս, Ամյեն քաղաքից 28 կմ հարավ-արևելք։


== Բնակչություն ==


== Տնտեսություն ==
2010 թվականին ուներ 385 աշխատունակ (15-64 տարեկան) բնակիչ, որոնցից ակտիվ էին 300-ը, իսկ ոչ ակտիվները` 85։ Ակտիվության ցուցանիշը կազմում է 77,9 %։ 300 աշխատունակ մարդկանցից աշխատել է 266 անձ (147 տղամարդ և 119 կին)։ Գործազուրկ են եղել 34 անձ (13 տղամարդ և 21 կին)։ 85 անաշխատունակներից 37-ը եղել են աշակերտներ կամ ուսանողներ, 31-ը` թոշակառուներ, իսկ 17-ը չեն աշխատել տարբեր պատճառներով։


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Գանդերովիցա

Գանդերովիցա (ուկրաիներեն՝ Гандеровиця), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Գանդերովիցա գյուղում բնակվում էր 284 մարդ։ Բնակավայրը զբաղեցնում է 0,587 կմ² տարածք։ Բնակչության խտությունը կազմում էր 483,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ուչալիի շրջան

Ուչալիի շրջան (ռուս.՝ Учалинский район, բաշկիրերեն՝ Учалы районы), մունիցիպալ շրջան Ռուսաստանի Դաշնության Բաշկորտոստան հանրապետությունում։
Ստեղծվել է 1930 թվականին։ Վարչական կենտրոնը՝ Ուչալի։


== Աշխարհագրություն ==
Շրջանի տարածքի մակերեսը կազմում է 4549 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 37664 մարդ։ Բնակչության խտությունը կազմում էր 8,28 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Մանցինելա

Մանցինելա (նաև՝ մանզինիլա կամ մանշինելա, (լատ.՝ Hippomane mancinella, որը ծագում է իսպ.՝ manzanilla՝ խնձորիկ բառից), իշակաթնուկազգիների ընտանիքին պատկանող ծառերի տեսակ։ Բույսն առավել հայտնի է իր թունավոր կաթնանման հյութի շնորհիվ, որը պարունակվում է բույսի բոլոր մասերում, այդ թվում՝ նրա պտղի մեջ։ Մանցինելայի ծառն ամենավտանգավորներից է աշխարհում։ Մանցինելաին նաև անվանում են ծովափի խնձոր։


== Պատմություն ==

1553 թվականին մանցինելան առաջին անգամ հիշատակում է Պեդրո Սիեսա դե Լեոնի «Պերուական քրոնիկոն» գրքում։


== Տարածվածություն ==
Բույսը տարածված է Կենտրոնական Ամերիկայում և Կարիբյան ծովի կզիներում։ Կենսագոտու հյուսիսային սահմանը Ֆլորիդան է, հարավային սահմանը՝ Կոլումբիան և Վենեսուելան։


== Կենսաբանական նկարագրություն ==
Մանցինելան կարող է հասնել մինչև 15 մետր բարձրության։ Կեղևը գորշ է։ Տերևները փայլուն են։ Ծաղիկները փոքր են, կանաչավուն են։ Պտուղները հիշեցնում են խնձորներ. ունեն կանաչավուն կամ դեղնականաչավուն երանգ։


== Ծանոթագրություններ ==
Չերվոնայա Նիվա (ավան, Բոգոդուխովի շրջան)

Չերվոնայա Նիվա (ուկրաիներեն՝ Червона Нива), ավան Ուկրաինայի Խարկովի մարզի Բոգոդուխովի շրջանում։ Հիմնադրվել է 1928 թվականին։
2001 թվականի տվյալներով Չերվոնայա Նիվա ավանում բնակվում էր 435 մարդ։ Բնակավայրը զբաղեցնում է 0,42 կմ² տարածք։ Բնակչության խտությունը կազմում էր 1035,71 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Թենեսսին

Թենեսսին«Названия новых химических элементов 113, 115, 117 и 118» (ռուսերեն)։ ОИЯИ։ 2016-06-08։ Վերցված է 2016-06-08 </ref> (լատ.՝ Tennessine, Ts), նախկինում ստացել էր ժամանակավոր «ունունսեպտիում» (լատ.՝ Ununseptium, Uus) անվանումը, քիմիական տարր պարբերական համակարգի 117-րդ տարրն է։ Երկու հայտնի իզոտոպերից ամենահաստատունի (294Ts) հարաբերական ատոմային զանգվածը հավասար է 294-ի, իսկ կիսատրոհման ժամանակահատվածը մոտ 78 մվ է։ Սինթեզված ռադիոակտիվ տարր, բնության մեջ չի հանդիպում։ Հատկացվում է հալոգենների խմբին, սակայն նրա քիմիական հատկությունները դեռևս չեն ուսումնասիրվել, և կարող են տարբերվել այդ խմբին հատուկ հատկություններից։


== Ծանոթագրություններ ==


== Արտաքին հղումներ ==
Webelements կայքում Թենեսսինի մասին
ОИЯИ-ի կայքում տարրերի սինթեզի պլանների մասին
Իզվեստիյա Նաուկա. Հուլիսին կհայտնաբերվի նոր քիմիական տարր
Superheavy element 117 makes debut Archived 2010-04-09 at the Wayback Machine.
Ղոբի

Ղոբի (վրաց.՝ ღობი), գյուղ Վրաստանում։ Գտնվում է Ռաճա-Լեչխում և Քվեմո Սվանեթ մարզի Լենտեխի շրջանում։


== Դիրք ==
Գտնվում է ծովի մակարդակից 1480 մետր բարձրության վրա։ Շրջկենտրոն Լենտեխիից հեռու է 37 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 1 մարդ։


== Ծանոթագրություններ ==
Չոկտոու շրջան (Միսսիսիպի)

Չոկտոու շրջան (անգլ.՝ Choctaw County), ԱՄՆ Միսսիսիպի նահանգի 82 վարչական միավորներից մեկը։ Բնակչության թիվը 2010 թվականի դրությամբ կազմում էր 8 547 մարդ։ Շրջանի վարչական կենտրոնը Աքերման բնակավայրն է։


== Պատմություն ==
Չոկտո շրջանը պաշտոնապես կազմավորվել է 1833 թվականին։


== Աշխարհագրություն ==
ԱՄՆ վիճակագրության բյուրոյի տվյալներով շրջանը զբաղեցնում է 1,100 կմ² տարածք, որից 1,080 կմ²-ն զբաղեցնում է ցամաքը, իսկ 4.4 կմ²-ն կամ 0,4 %-ը՝ ջրային տարածքները։ Մեծ Սև գետը համարվում է շրջանի հյուսիսային սահմանը։


=== Հարևան շրջաններ ===
Ուեբստեր շրջան (հյուսիս)
Օկտիբեհա շրջան (արևելք)
Ուինստոն շրջան (հարավ-արևելք)
Ատալա շրջան (հարավ-արևմուտք)
Մոնտգոմերի շրջան (արևմուտք)


== Բնակչություն ==
Բնակչության թիվը 2010 թվականի դրությամբ կազմում էր 8 547 մարդ։ Բնակչության խտությունը կազմում էր 8 մարդ/կմ²։ Շրջանում հաշվվում էր 4 249 բնակելի շինություն՝ 4 շինություն/կմ² խտությամբ։ Ռասայական կազմը հետևյալն է՝ սպիտակամորթներ - 68.03%, աֆրոամերիկացիներ - 30.68 %, արմատական ամերիկացիներ (հնդկացիներ) - 0.31%,ասիացիներ - 0.13%, խաղաօվկիանոսյան կղզիների բնակիչներ - 0.01%, այլ ռասաների ներկայացուցիչներ - 0.42%, երկու կամ ավելի ռասաների ներկայացուցիչներ - 0.42%: Իսպանախոսները կազմում են բնակչության 0.81%-ը՝ ռասայից անկախ։


== Ծանոթագրություններ ==
518

518 թվական, ոչ նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 518 թվականն է, 
VI դարի 18-րդ տարին։


== Դեպքեր ==


== Ծնունդներ ==


== Մահեր ==
Ռուդնյա-Գորոդիշչե

Ռուդնյա-Գորոդիշչե (ուկրաիներեն՝ Рудня-Городище), գյուղ Ուկրաինայի Ժիտոմիրի մարզի Ժիտոմիրի շրջանում։
2001 թվականի տվյալներով Ռուդնյա-Գորոդիշչե գյուղում բնակվում էր 471 մարդ։ Բնակավայրը զբաղեցնում է 2511 կմ² տարածք։ Բնակչության խտությունը կազմում էր 187,57 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Հիալուրոնատ լիազ

Հիալուրոնատ լիազ (ՖՀ 4.2.2.1), ֆերմենտ, որը կատալիզում է հետևյալ քիմիական ռեակցիան

ճեղքում է β-D-GalNAc-(1->4)-beta-D-GlcA կապի շուրջ հիալուրոնատային կապերը` առաջացնելով 3-(4-դեզօքսի-β-D-գլյուկ-4-ենուրոնոզիլ)-N-ացետիլ-D-գլյուկոզամինԱյս ֆերմենտը պատկանում է այն լիազների ենթադասին, որոնք ազդում են պոլիսախարիդների ածխածին-թթվածին կապի վրա։ Այս ֆերմենտին հաճախ անվանում են նաև հիալուրոնիդազ [հակ. արտաքին_xծան.(ֆհ_համար(3,2,1,35)), (հիալուրոնոգլյուկոզամինիդազ) և արտաքին_xծան.(ֆհ_համար(3,2,1,36)), (հիալուրոնոգլյուկուրոնիդազ)], գլյուկուրոնոգլիկոզամինոգլիկան լիազ, տարածված գործոն և մուկինազ։


== Կառուցվածքի հետազոտություններ ==
2007 թվականի դրությամբ հայտնի են այս ֆերմենտի 27 տարբեր կառուցվածքներ (1C82, 1EGU, 1F1S, 1F9G, 1I8Q, 1LOH, 1LXK, 1LXM, 1N7N, 1N7O, 1N7P, 1N7Q, 1N7R, 1OJM, 1OJN, 1OJO, 1OJP, 1W3Y, 2BRP, 2BRV, 2BRW, 2C3F, 2DP5, 2PK1, 2YVV, 2YW0 և 2YX2)։


== Ծանոթագրություններ ==

Linker A, Hoffman P, Meyer K, Sampson P and Korn ED (1960)։ «The formation of unsaturated disacharides from mucopoly-saccharides and their cleavage to alpha-keto acid by bacterial enzymes»։ J. Biol. Chem. 235: 3061–5։ PMID 13762462 
MEYER K, RAPPORT MM (1952)։ «Hyaluronidases»։ Adv. Enzymol. Relat. Subj. Biochem. 13: 199–236։ PMID 14943668 
Moran F, Nasuno S, Starr MP (1968)։ «Extracellular and intracellular polygllacturonic acid trans-eliminases of Erwinia carotovora»։ Arch. Biochem. Biophys. 123 (2): 298–306։ PMID 5642600։ doi:10.1016/0003-9861(68)90138-0
Միխայլենկովո (գյուղ, Ախտիրկայի շրջան)

Միխայլենկովո (ուկրաիներեն՝ Михайленкове), գյուղ Ուկրաինայի Սումիի մարզի Ախտիրկայի շրջանում։
2001 թվականի տվյալներով Միխայլենկովո գյուղում բնակվում էր 201 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բաբբիլայի շրջան

Բաբբիլայի շրջան (արաբ․՝ ناحية ببيلا‎‎), շրջանի կարգավիճակ ունեցող վարչատարածքային միավոր Սիրիայի Արաբական Հանրապետությունում։ Գտնվում է երկրի հարավում՝ Ռիֆ Դիմաշկ մարզում։ Հանդիսանում է Ռիֆ Դիմաշկի գավառի վեց շրերջաններից մեկը։
Վարչական կենտրոնն Բաբբիլա քաղաքն է։ 2004 թվականի տվյալներով բնակչությունը կազմել է 341,625 մարդ։ Քաղաքն ու շրջակա ավանները կազմում են 75.77 քառ.կմ տարածք։


== Ծանոթագրություններ ==
Շահումյան փողոց (Կրասնի Սուլին)

Անվան այլ կիրառումների համար տե՛ս՝ Շահումյան փողոց (այլ կիրառումներ)Շահումյան փողոց (ռուս.՝ Улица Шаумяна), փողոց Ռուսաստանի Ռոստովի մարզի Կրասնի Սուլինի շրջանի և Կրասնոսուլինսկի քաղաքային շրջանի վարչական կենտրոն Կրասնի Սուլին քաղաքում։ Անվանվել է կոմունիստական կուսակցության և միջազգային բանվորական շարժման հայ անվանի գործիչ, մարքսիզմի տեսաբան, սոցիոլոգ, ժուռնալիստ, հրապարակախոս Ստեփան Շահումյանի (1878-1918) պատվին։ Սկիզբ է առնում Մագնիտոգորսկի փողոցից և ավարտվում 2-րդ Զարեչնայա փողոցի և Պրոֆսոյուզնի նրբանցքի հետ հանգույցում։ Երկարությունը 950 մետր է։


== Նկարագրություն ==
Կրասնի Սուլին քաղաքի Շահումյան փողոցը սկսվում է Մագնիտոգորսկի փողոցից, հատում է Ռոզա Լյուքսեմբուրգի փողոցը, Մոստովոյ նրբանցքը և ավարտվում 2-րդ Զարեչնայա փողոցի և Պրոֆսոյուզնի նրբանցքի հետ հանգույցում։ Փողոցի երկարությունը 950 մետր է։ Փողոցում կա համարակալված 39 շինություն. ձախ կողմում (կենտ համարներ)՝ 19 շենք, իսկ աջ կողմում (զույգ համարներ)՝ 20 շենք։ Փողոցի ձախ կողմում, թիվ 19 շենքից հետո, գտնվում է Կրասնի Սուլինի քաղաքային գերեզմանոցը։
Շահումյան փողոցի զգալի հատվածը Գնիլուշա գետին զուգահեռ է։ Շահումյան փողոցի փոստային դասիչն է՝ 346359։
Փողոցն անվանվել է կոմունիստական կուսակցության և միջազգային բանվորական շարժման հայ անվանի գործիչ, մարքսիզմի տեսաբան, սոցիոլոգ, ժուռնալիստ, հրապարակախոս, Կովկասի բոլշևիկների ղեկավար (1917), Բաքվի 26 կոմիսարներից մեկի` Ստեփան Շահումյանի (1878-1918) պատվին։


== Աղբյուրներ ==
Улица Шаумяна в Красном Сулине
Подробная карта улица Шаумяна, город Красный Сулин со спутника с номерами домов, индекс и маршруты, Яндекс, Гугл карты


== Արտաքին հղումներ ==
Улица Шаумяна, г Красный Сулин, р-н Красносулинский на карте Ростовской области(չաշխատող հղում)
(9837) Ջերիհորոու

(9837) Ջերիհորոու (անգլ.՝ Jerryhorow), աստերոիդ աստերոիդների հիմնական գոտում։ Հայտնաբերվել է 1986 թվականի հունվարի 12-ին Ի. Հորովիցի կողմից Անդերսոն Մեսայում։
Միջին հեռավորությունը Արեգակից կազմում է 2,709577 ա. մ., առավելագույնը մոտենում է 2,6507 ա. մ. հեռավորության վրա և հեռանում 2,7685 ա. մ.։ Արեգակի շուրջ մեկ ամբողջական պտույտ է կատարում 1629,11 երկրային օրվա ընթացքում, իր ուղեծրով շարժվելով միջինում 0,220979 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,78° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9837) Ջերիհորոու աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
The Gold Album: 18th Dynasty

«The Gold Album: 18th Dynasty», ամերիկացի ռեփեր Թայգայի չորրորդ ստուդիական ալբոմն է։ Այն թողարկվել է 2015 թվականի հունիսի 23-ին Last Kings Entertainment լեյբլի կողմից։
Ալբոմի առաջին սինգլը՝ «Hollywood Niggaz» երգը, թողարկվել է 2015 թվականի մայիսի 19-ին, իսկ երկրորդ սինգլը՝ «Pleazer» երգը, թողարկվել է նույն տարվա հունիսի 16-ին։


== Հիթ-շքերթներ ==


== Ծանոթագրություններ ==


== Արտաքին հղումներ ==
Թայգայի պաշտոնական կայք Archived 2012-08-18 at the Wayback Machine.
Դաուգավպիլսի գավառագիտական և գեղարվեստական թանգարան

Դաուգավպիլսի գավառագիտական և գեղարվեստական թանգարան (լատիշ․՝ Daugavpils Novadpētniecības un mākslas muzejs), հանդիսանում է Դաուգավպիլսի գլխավոր թանգարանը, որը գործում է 1938 թվականից, գտնվում է Ռիգաս փողոցում։


== Պատմություն ==
1938 թվականի մայիսի 30-ին կայացավ Պատմության պետական թանգարանի Դաուգավպիլսի մասնաճյուղի պաշտոնական բացումը, որի տնօրեն դարձավ Օ. Կալեյսը։ Թանգարանի գործունեության առաջին տարիներին այցելուներին ծանոթացնում էին Դվիետե գետի և Լուբանս լճի ափերից, ինչպես նաև Երսիկսկի և Դիգնայսկի բնակատեղիներից պեղումների ժամանակ հայտնաբերված հնագիտական գտածոների հետ։ Ցուցադրվում էր նաև ազգային տարազ և կերամիկայից  գտածոներ։     

1944 թվականից թանգարանը տեղակայված էր Օգոստոսի 5-ի փողոցում գտնվող շենքում (այժմ՝ Վիենիբասի փողոցի փիվ 3)
1945 թվականից կոչվել է գավառագիտական թանգարան։
1959 թվականին Դաուգավպիլսի թանգարանը տեղափոխվեց 1883 թվականին կառուցված շինություն, որը գտնվում է Ռիգաս փողոցի թիվ 8 հասցեում։
1967 թվականին Դաուգավպիլսի գավառագիտական թանգարանին լրացուցիչ հատկացվեց Թանգարանի փողոցի թիվ 7  երկհարկանի շենքը։
1980-ական թվականների վերջերին թանգարանի ներսի կողմից կառուցվեց նոր մասնաշենք, որտեղ տեղակայվեցին  2 ցուցասրահ, աշխատասենյակներ և թանգարանային պահոց։ Կազմավորվեց «Թանգարանային բակ»։


== Ցուցադրություններ ==
Ներկայումս թանգարանի ֆոնդերում հաշվառված է շուրջ 90 հազար թանգարանային առարկաներ։ «Դաուգավպիլսի տարածաշրջանի պատմությունը և մշակույթը» ցուցադրությունը պատմում է տարածաշրջանի պատմության մասին մ.թ.ա. IX հազարամյակից մինչև 1940 թվականը։ 2008 թվականին թանգարանի 70-ամյակի տոնակատարության արարողության ընթացքում բացվեց խորհրդային ժամանակների Դաուգավպիլսին նվիրված ցուցահանդես։ Այնտեղ ներկայացված էին նաև ավերված քաղաքի լուսանկարներ և փոքրիկ շոգեքարշի մոդել։ 1999 թվականին բացվեց «Մեր տարածաշրջանի բնությունը» ցուցադրությունը, որտեղ ներկայացված էին կենդանիներ   (մումիաներ) և բազմաթիվ միջատներ։ Բացի այդ թանգարանում ներկայացված էին Կարմիր գրքում գրանցված բույսեր։ Թանգարանի ցուցասրահներից մեկում ներկայացված է Դինաբուրգի ամրոցի մակետը։ Այստեղ կարելի տեսնել 1980 թվականին հողային աշխատանքների կատարման ընթացքում հայտնաբերված մարդու կմախք։ Թանգարանում հաճախակի անցկացվում են մրցույթներ քաղաքային դպրոցների աշակերտների միջև։ Կազմակերպվող միջոցառումների ժամանակ «Թանգարանային բակում» տեղադրվում է փոքրիկ բեմ և նստարաններ և անցկացվում զանազան ներկայացումներ ու տոնավաճառներ։
2007 թվականից սկսած ամեն տարի մայիսին անցկացվում է «Թանգարանային գիշեր» միջոցառումը։ Ըստ զբոսաշրջային կենտրոնի տվյալների  2007 թվականին  Դաուգավպիլսի գավառագիտական և գեղարվեստական թանգարան են այցելել շուրջ 15000 մարդ։


== Ծանոթագրություններ ==


== Արտաքին հղումներ ==
Դաուգավպիլսի գավառագիտական և գեղարվեստական թանգարան
Պաստորանո

Պաստորանո (իտալերեն՝ Pastorano), քաղաք Իտալիայի Կամպանիա մարզի Կազերտա գավառում։
Բնակչությունը կազմում է 2453 մարդ։ Բնակչության խտություն կազմում է 189 մարդ/կմ²։ Զբաղեցնում է 13 կմ² մակերես տարածք։ Փոստային ինդեքս՝ 81050, հեռախոսային կոդ՝ 0823։
Կրասնի Բոր (գյուղ, Շացկի շրջան)

Կրասնի Բոր (ուկրաիներեն՝ Красний Бір), գյուղ Ուկրաինայի Վոլինի մարզի Շացկի շրջանում։
2001 թվականի տվյալներով Կրասնի Բոր գյուղում բնակվում էր 11 մարդ։ Բնակավայրը զբաղեցնում է 0,64 կմ² տարածք։ Բնակչության խտությունը կազմում էր 17,19 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Եվրոպական գավաթ 1956–57

Եվրոպական գավաթ 1956–57 Եվրոպական գավաթի երկրորդ մրցաշրջանն էր, որը հաղթեց Ռեալ Մադրիդը՝ եզրափակչում պարտության մատնելով Ֆիորենտինային 2–0 հաշվով։ Եզրափակիչը տեղի ունեցավ Մադրիդի Սանտյագո Բերնաբեու մարզադաշտում 1957 թ.-ի մայիսի 30-ին։
Հին ռուսական իրավունք

Հին ռուսական իրավունք (ռուս.՝ древнерусское право), սոցիալական շերտավորմանը զուգընթաց՝ դասակարգային հարաբերությունների ծագման ընթացքում, Կիևյան Ռուսիայում առաջացած հասարակական հարաբերությունների կարգավորիչներ, որոնք հետագայում ձևավորել են հին ռուսական պետությունների՝ Ռոսի, Մոսկվայի մեծ իշխանության, Ցարական Ռուսաստանի և Լիտվայի մեծ իշխանության իրավական համակարգերը։
Հին ռուսական իրավունքի գլխավոր աղբյուրը միջազգային սովորույթն է, որը իրավական ուժ ձեռք է բերում պետությունների կողմից ճանաչվելուց հետո։ Հին ռուսական իրավական մտքի կարևորագույն նմուշներից է «Զակոն Ռուսկիյը», որի տեսակարար հիմքը ռուս-բյուզանդական արձանագրություններն են։ Բանավոր օրենքների և սովորութական իրավունքի վրա հիմնված հին ռուսական առաջին օրենսգիրքը՝ «Ռուսկայա պրավդան», ստեղծվել է 13-րդ դարում։ Ռուսկայա պրավդան բովանդակել է քրեական, ժառանգական, առևտրայի և դատավարական իրավունքի նորմեր։ Այս փաստաթուղթը դարեր շարունակ եղել է սլավոնների իրավական, սոցիալական և տնտեսական հարաբերությունների գլխավոր աղբյուրը։


== Պատմություն ==
Համաձայն «հին ռուսական տարեգրության»՝ 862 թվականին սլավոններն ու ֆինները հյուսիսում կառավարելու համար այստեղ են հրավիրում վարյագներին՝ ծովագնաց Ռյուրիկի (Ռյուրիկովիչների հարստության հիմնադիր) գլխավորությամբ։

Վաղ շրջանի ռուսական պետությունը (Կիևյան Ռուսիա) կառավարվում էր ռյադի (հին սլավոներեն՝ рядъ)․ իշխանության գլուխ կանգնած էր երկրի իշխանը՝ կնյազը, ում տիրապետության ներքո էլ գտնվում էր բանակը՝ դրուժինան։ Կնյազը և դրուժինան պաշտպանում էին ժողովրդին և նրանց շահերը, դատական միջամտությամբ լուծում ներանձնային խնդիրներ, ապահովում վերջիններիս ներգրավվածությունը առևտրային հարաբերություններում։


== Տես նաև ==
Ռուսաստանի Դաշնության Սահմանադրություն
Բյուզանդական իրավունք


== Ծանոթագրություններ ==
Տամարիս դե Կամպոս

Տամարիս դե Կամպոս (իսպ.՝ Tamariz de Campos) մունիցիպալիտետ Իսպանիայում։ Գտնվում է Վալիադոլիդ պրովինցիայում (Կաստիլիա և Լեոն ինքնավար համայնքում)։ Տարածքը կազմում է 37,8 կմ2։ Բնակչությունը՝ 94 մարդ (2010 թվականի տվյալներով)։ Պրովինցիայի վարչական կենտրոնից գտնվում է 53 կմ հեռավորության վրա։


== Պատկերասրահ ==
Ել Գրոբգլաս

Ել Գրոբգլաս (եբրայերեն՝ יעל גרובגלס‎, անգլ.՝ Yael Grobglas, մայիսի 31, 1984(1984-05-31), Փարիզ, Ֆրանսիա), իսրայելցի դերասանուհի։


== Կենսագրություն ==
Գրոբգլասը ծնվել է Փարիզում և երեք տարեկան հասակում ծնողների հետ միասին տեղափոխվել է Իսրայել, որտեղ սկսել է իր դերասանական կարիերան։ Նա նկարահանվել է Նա-Է (2007—2009) սերիալում և «Սպլիտ» (2011—2012) սերիալում, իսկ հետագայում տեղափոխվել է ԱՄՆ, որպեսզի շարունակի կարիերան ամերիկայն հեռուստատեսությունում։
ԱՄՆ տեղափոխվեուց հետո Գրոբգլասը ստացել է դեր The CW հեռուստաալիքի «Ընտրություն» սերիալի փորձնական էպիզոդում։ Փորձնական սերիայում ունեցած ձախողումից հետո նա ստացել է երկրորդական դեր մեկ այլ հեռուստաալիքի շոուում։ ՄԵկ տարի անց Գրոբգլասը ստանում է The CW հեռուստաալիքի սերիալնեից մեկում գլխավոր չարագործի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ել Գրոբգլաս Internet Movie Database կայքում